CELEX: 62011CA0318
Language: fi
Date: 2012-10-25 00:00:00
Title: Yhdistetyt asiat C-318/11 ja C-319/11: Unionin tuomioistuimen tuomio (kahdeksas jaosto) 25.10.2012 (Förvaltningsrätten i Falunin (Ruotsi) esittämät ennakkoratkaisupyynnöt) — Daimler AG (C-318/11) ja Widex A/S (C-319/11) v. Skatteverket (Yhteinen arvonlisäverojärjestelmä — Direktiivi 2006/112/EY — 170 ja 171 artikla — Kahdeksas arvonlisäverodirektiivi — 1 artikla — Direktiivi 2008/9/EY — 3 artiklan a alakohta — Arvonlisäveron palautusta maan alueelle sijoittautumattomille verovelvollisille koskevat yksityiskohtaiset säännöt — Jäsenvaltioon sijoittautunut verovelvollinen, joka harjoittaa toisessa jäsenvaltiossa vain testaus- ja tutkimustoimintaa)

22.12.2012   
            
            
               FI
            
            
               Euroopan unionin virallinen lehti
            
            
               C 399/5
            
         Unionin tuomioistuimen tuomio (kahdeksas jaosto) 25.10.2012 (Förvaltningsrätten i Falunin (Ruotsi) esittämät ennakkoratkaisupyynnöt) — Daimler AG (C-318/11) ja Widex A/S (C-319/11) v. Skatteverket
   (Yhdistetyt asiat C-318/11 ja C-319/11) (1)
   
   (Yhteinen arvonlisäverojärjestelmä - Direktiivi 2006/112/EY - 170 ja 171 artikla - Kahdeksas arvonlisäverodirektiivi - 1 artikla - Direktiivi 2008/9/EY - 3 artiklan a alakohta - Arvonlisäveron palautusta maan alueelle sijoittautumattomille verovelvollisille koskevat yksityiskohtaiset säännöt - Jäsenvaltioon sijoittautunut verovelvollinen, joka harjoittaa toisessa jäsenvaltiossa vain testaus- ja tutkimustoimintaa)
   2012/C 399/07
   Oikeudenkäyntikieli: ruotsi
   
      Ennakkoratkaisuja pyytänyt tuomioistuin
   
   Förvaltningsrätten i Falun
   
      Pääasian asianosaiset
   
   
      Kantajat: Daimler AG (C-318/11) ja Widex A/S (C-319/11)
   
      Vastaaja: Skatteverket
   
      Oikeudenkäynnin kohde
   
   (Asia C-318/11)
   Ennakkoratkaisupyyntö — Förvaltningsrätten i Falun — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 170 ja 171 artiklan, jäsenvaltioiden liikevaihtoverolainsäädännön yhdenmukaistamisesta — maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt — 6.12.1979 annetun kahdeksannen neuvoston direktiivin 79/1072/ETY (EYVL L 331, s. 11) 1 ja 2 artiklan sekä yksityiskohtaisista säännöistä direktiivissä 2006/112/EY säädetyn arvonlisäveron palauttamiseksi palautusjäsenvaltioon sijoittautumattomille mutta toiseen jäsenvaltioon sijoittautuneille verovelvollisille 12.2.2008 annetun neuvoston direktiivin 2008/9/EY (EUVL L 44, 23) 2, 3 ja 5 artiklan tulkinta — A-jäsenvaltioon sijoittautunut autonvalmistaja, joka on tehnyt tiettyjä hankintoja B-jäsenvaltiossa, jotta se voisi kyseiseen jäsenvaltioon sijoittautuneen tytäryhtiönsä välityksellä tehdä siellä talvitestejä ajoneuvoilleen myydäkseen ne A-jäsenvaltiossa — Autonvalmistajan 100 -prosenttisesti omistama tytäryhtiö, jonka pääasiallisena tarkoituksena on antaa emoyhtiönsä käyttöön sellaisia tiloja ja testausratoja sekä suorittaa emoyhtiölle testaustoimintaan liittyviä sellaisia palveluja B-jäsenvaltiossa, jotka ovat välttämättömiä emoyhtiön sijoittautumisjäsenvaltiossaan harjoittaman liiketoiminnan kannalta — Kysymys siitä, onko autonvalmistajalla kiinteä toimipaikka B-jäsenvaltiossa vai ei
   (Asia C-319/11)
   Ennakkoratkaisupyyntö — Förvaltningsrätten i Falun — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 170 ja 171 artiklan ja jäsenvaltioiden liikevaihtoverolainsäädännön yhdenmukaistamisesta — maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt — 6.12.1979 annetun kahdeksannen neuvoston direktiivin 79/1072/ETY (EYVL L 331, s. 11) 1 ja 2 artiklan tulkinta — A-jäsenvaltioon sijoittautunut kuulolaitteita valmistava yhtiö, joka on hankkinut tavaroita ja palveluja B-jäsenvaltiossa sellaisen audiologiatutkimusta harjoittavan tutkimusosastonsa toiminnan tarpeisiin, joka sijaitsee kyseisessä jäsenvaltiossa ja jonka henkilöstö on kyseisen yhtiön palveluksessa — Kysymys siitä, onko kuulolaitteita valmistavalla yhtiöllä kiinteä toimipaikka B-jäsenvaltiossa vai ei
   
      Tuomiolauselma
   
   
               1)
            
            
               Jäsenvaltioon sijoittautuneella arvonlisäverovelvollisella, joka tekee toisessa jäsenvaltiossa vain teknisiä testejä tai tutkimustöitä mutta ei suorita siellä verollisia liiketoimia, ei voida katsoa olevan kyseisessä toisessa jäsenvaltiossa jäsenvaltioiden liikevaihtoverolainsäädännön yhdenmukaistamisesta — maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt — 6.12.1979 annetun kahdeksannen neuvoston direktiivin 79/1072/ETY, sellaisena kuin se on muutettuna 20.11.2006 annetulla neuvoston direktiivillä 2006/98/EY, 1 artiklassa ja yksityiskohtaisista säännöistä direktiivissä 2006/112/EY säädetyn arvonlisäveron palauttamiseksi palautusjäsenvaltioon sijoittautumattomille mutta toiseen jäsenvaltioon sijoittautuneille verovelvollisille 12.2.2008 annetun neuvoston direktiivin 2008/9/EY 3 artiklan a alakohdassa tarkoitettua ”kiinteää toimipaikkaa, josta on suoritettu liiketoimia”.
            
         
               2)
            
            
               Tähän tulkintaan ei asiassa C-318/11 kyseessä olevan kaltaisessa tilanteessa vaikuta se, että verovelvollinen omistaa siinä jäsenvaltiossa, jossa se on tehnyt palautushakemuksen, kokonaan tytäryhtiön, jonka tarkoituksena on lähes yksinomaan kyseiseen testaustoimintaan liittyvien erilaisten palvelujen suorittaminen verovelvolliselle.
            
         
      (1)  EUVL C 269, 10.9.2011.